บาทเปิด 33.40 บาทต่อดอลลาร์ ทรงตัว
เงินบาทเปิดตลาด 33.40 บาทต่อดอลลาร์ ทรงตัว หลังผลประชุมเฟดเป็นไปตามคาด จับตาผลประชุมธนาคารกลางยุโรป - อังกฤษ
16 ธ.ค. 2564

เมื่อวันที่ 16 ธ.ค. 64 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.40 บาท/ดอลลาร์ ทรง ตัวจากปิดตลาดวานนี้(15ธ.ค.)เช้านี้เงินบาททรงตัวจากท้ายตลาด จากดอลลาร์ในตลาดโลกที่ย่อตัวลง หลังผลการประชุมของธนาคารกลางสหรัฐ (FOMC) เป็นไปตามคาด คือ เฟดจะเร่งการถอน QE สองเท่า และปีหน้าประมาณการณ์การขึ้นอัตราดอกเบี้ยว่า อาจขึ้นถึง 3 ครั้ง ด้านตลาดสกุลเงินภูมิภาคส่วนใหญ่แข็งค่า เป็นไปตามดอลลาร์ที่อ่อนค่า"หลังจากที่ตลาดได้ความชัดเจนเรื่องนโยบายการเงินของเฟด จึงเปิดรับความเสี่ยงมากขึ้น" นักบริหารเงิน กล่าวนักบริหารเงิน คาดว่าวันนี้เงินบาทจะเคลื่อนไหวในกรอบ 33.30-33.50 บาท/ดอลลาร์ โดยวันนี้ต้องติดตามการประชุมของธนาคารกลางยุโรป และอังกฤษ